Bente Engesland
Store norske leksikon,Samfunn,Medier,Aviser,Avisredaktører
Bente Engesland er en norsk rekrutteringsleder («hodejeger»), som tidligere har arbeidet som journalist, ukebladredaktør og kommunikasjonsdirektør. Engesland ble i 2020 seniorrådgiver i rekrutteringsselskapet Headvisor. Hun er utdannet cand. polit. fra Universitetet i Oslo i 1989.
Bente Engesland startet journalistkarrieren som reporter i Norsk Telegrambyrå, var senere i Aftenposten i 12 år, blant annet som kommentator og leder av avisens politiske avdeling fra 1994 til 1997.Engesland ble tilknyttet NRK i 1997, og var programsjef for nyhetsdivisjonen i perioden 1998–2000. Fra 2000 til 2004 var hun politisk redaktør og NRKs hovedkommentator innen norsk politikk og samfunnsliv. Hun var også programleder i fjernsyn for nyhets- og valgsendinger.Bente Engesland var sjefredaktør i ukebladet KK fra 2005 til 2008, kommunikasjonsdirektør i Utlendingsdirektoratet fra 2008 til 2011 og deretter med samme stilling i Statkraft fra 2011 til 2018. Engesland var fra 2018 til 2019 direktør i rekrutteringsselskapet BCW (tidligere Burson-Marsteller). Les mer i Store norske leksikon massemedier kommunikasjonsbransjen